Høyre-politiker hacket nakenbilder av jenter
Bildene lå tilsynelatende trygt på jentenes egne iCloud-kontoer - Apples tjeneste for å lagre innhold fra mobilen. Likevel fant de svært private bildene veien til et pornografisk nettsted hvor brukerne prøver å identifisere jentene med navn, alder og bosted.Lørdag forteller VG Helg hele historien om Einar Otto Stangvik (31), som har brukt seks måneder på å spore opp gjerningsmannen. Tyven viste seg å være en bystyrerepresentant for Høyre. I februar i år skrev VG Helg om hvordan norske jenter navngis, henges ut og hånes på et stort nettsted. Tusenvis av norske jenter er rammet. Tett på nett: Send ditt spørsmål til super-hacker Einar Stangvik Høyrepolitikeren har blant annet lagt ut bildene han har stjålet på dette nettstedet. En av jentene er svært fortvilet. - Dette var bilder som bare jeg, og ingen andre, skulle se. Det var ingenting jeg hadde lagt ut noe sted selv. Det verste var likevel at denne mannen hadde hatt full kontroll over livet mitt i nesten et år, sier 21-åringen til VG Helg.Da VG Helg konfronterte høyrepolitikeren, innrømmet han til slutt handlingene: - Jeg har vært en drittsekk. Jeg skammer meg og jeg skulle gjort hva som helst for å reversere det. Jeg har en elendig samvittighet. Les hele saken: Slik ble Høyre-politikeren avslørt Politiet er informert om nakenbilde-tyveriene og hvem som er gjerningsmann, men har likevel ventet med å gjøre noe med saken siden de ennå ikke har fått noen konkrete anmeldelser. - Vi må ta utgangspunkt i sakens fornærmede og få innspill fra dem om hva som har skjedd, og hvordan de vil ta saken videre, sier en politiførstebetjent i det aktuelle politidistriktet.
En Høyre-politiker har brutt seg inn på flere norske jenters iCloud-kontoer og spredt private nakenbilder på et pornonettsted.